Държавен вестник, бр. 31, 2014 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  31
инвестиции, предвидени за целия период на 
прилагане, определен в НПИ.
(3) Когато една инвестиция, включена в 
НПИ, не е завършена окончателно в съответ­
ствие с плана, в доклада по ал. 1 се посочват:
1. мотиви за одобреното прехвърляне на 
неусвоените инвестиции за следващата година;
2. данни за необходимите корективни мерки;
3. приложените корективни мерки и данни, 
че установеният недостиг на инвестиции в 
предходната година е бил коригиран. 
(4) Към доклада по ал. 1 се прилагат копия 
от документите по чл. 9, ал. 2.
(5) Докладът по ал. 1 се изготвя ежегодно и 
се представя на Европейската комисия в срок 
до 31 януари след приключване на отчетната 
година.
(6) Министърът на икономиката и енерге­
тиката публикува обобщения годишен доклад 
на интернет страницата на МИЕ.
(7) Информацията, която представлява 
търговска тайна и чието предоставяне или 
разпространяване би довело до нелоялна кон­
куренция между търговци, не се публикува.
Раздел ІV
Ред за разпределяне на безплатни квоти за 
емисии на парникови газове и механизъм за 
корекции по отношение на крайни срокове и 
разходи при неизпълнение на инвестициите
Чл. 12. (1) Разпределянето на безплатни кво­
ти за емисии на парникови газове за предходната 
година на инсталациите, включени в НПИ, се 
извършва с решение на Европейската комисия 
след представяне на доклада по чл. 11, ал. 1. 
(2) Прехвърлянето на разпределените без­
платни квоти за емисии на парникови газове 
в националните таблици за разпределение на 
Република България в Независимия регистър 
за трансакции на Европейския съюз (НРТЕС) 
се извършва от Централния администратор 
на НРТЕС съгласно условията, определени в 
решението по ал. 1.
(3) Министърът на икономиката и енерге­
тиката издава на операторите на инсталации, 
включени в НПИ, документ, удостоверяващ 
правото им за получаване на безплатни квоти 
за емисии на парникови газове, определени 
за предходната година. Документът съдържа 
количеството разпределени безплатни квоти 
за емисии на парникови газове и годината, за 
която се отнасят.
(4) Министърът на околната среда и во­
дите въз основа на решението по ал. 1 и на 
документа по ал. 3 издава заповед, с която 
задължава администратора на Националния 
регистър за търговия с квоти за емисии на 
парникови газове по чл. 59, ал. 1 от Закона за 
ограничаване изменението на климата да впише 
по партидите на операторите на инсталации, 
включени в НПИ, прехвърлените безплатни 
квоти по ал. 2.
Чл. 13. (1) В случаите, когато стойността на 
извършените от оператор по чл. 4, ал. 1, т. 1 
инвестиции, включени в НПИ, за съответната 
година е по-голяма или равна на стойността 
на разпределените безплатни квоти за емисии 
на парникови газове, той получава квотите за 
тази година в пълен размер.
(2) Когато стойността на извършените ин­
вестиции за съответната година от оператор по 
чл. 4, ал. 1, т. 1 е по-малка от стойността на 
разпределените му безплатни квоти за емисии 
на парникови газове, разликата може да се 
прехвърли за следващата година еднократно. 
За съответната година операторът получава 
брой квоти, съответстващи на размера на от­
четената инвестиция. 
(3) При прехвърляне на дадена инвестиция 
от предишна година операторът по чл. 4, ал. 1, 
т. 1 е длъжен да изпълни отложената инвести­
ция от предходната година и планираната за 
текущата година. При неизпълнение размерът 
на разпределените безплатни квоти за емисии 
на парникови газове на оператора се намалява 
пропорционално на неизпълнението.
(4) Операторите могат да използват съот­
ветстващото им за дадена година количество 
безплатни квоти за покриване на количеството 
емитирани емисии от дадена инсталация при 
нейното годишно електропроизводство. Кога­
то емисиите, емитирани от инсталациите от 
годишно електропроизводство, са по-малко от 
съответстващото им за тази година количество 
безплатни квоти, операторите могат да пред­
ложат за продажба остатъка от тези квоти или 
да го запазят в своите сметки за по-късните 
години от периода за изпълнение на НПИ – от 
2013 до 2020 г.
(5) Неразпределени по ал. 1 безплатни квоти 
за емисии на парникови газове се реализират 
чрез продажба на търг съгласно глава четвърта, 
раздел VІІ от Закона за ограничаване измене­
нието на климата.
Чл. 14. (1) Прехвърлянето на разликата 
по чл. 13, ал. 2 се одобрява от министъра на 
икономиката и енергетиката въз основа на 
подадено обосновано искане от оператор по 
чл. 4, ал. 1, т. 1. 
(2) Прехвърлянето на разликата по чл. 13, 
ал. 2 за следващата година се отразява в
обобщения доклад по чл. 11, ал. 1.
Чл. 15. (1) Когато стойността на инвестици­
ята за съответната година, извършена от опера­
тор по чл. 4, ал. 2, е по-малка от предвидената 
в НПИ, разликата може да се прехвърли за 
следващата година еднократно.
(2) Прехвърлянето на разликата по ал. 1 
се одобрява от министъра на икономиката и 
енергетиката въз основа на подадено обосновано 
искане от оператора по чл. 4, ал. 2.
(3) Прехвърлянето на разликата по ал. 1 за 
следващата година се отразява в обобщения 
доклад по чл. 11, ал. 1.
Чл. 16. (1) Когато размерът на направени­
те вноски от оператор по чл. 4, ал. 1, т. 2 за 
съответната година е по-голям или равен на